
Ĉi tiu revuo estas tute neŭtrala rilate politikajn aferojn. La apero de flagoj kaj simboloj 
en la revuo tute ne montras apogon aŭ rifuzon al la ideoj, ŝtatoj, regionoj aŭ asocioj de ili 
reprezentantaj. La sola apogo de nia revuo rilatas al la Internacia Deklaro de Homaj 
Rajtoj kaj al la adopto de la internacia lingvo Esperanto kiel komunikilo por la tuta 
homaro. 

STELOJ kaj LANDOJ en la flago de Eŭropa Unio 


Lastatempe aperas ofte surĵurnaloj kaj TTT-paĝoj bildo, montranta la 
bluan kaj flavan eŭropan flagon kun unu el la steloj detruita aŭ tute 
forigita. Alegorie, oni montras, pere de ĉi tiu desegnaĵo, la eblan britan 
foriron en Eŭropa Unio, tio estas, la tiel nomata briteliro. Do, oni 
povus pensi, ke la steloj reprezentas la ŝtatojn de EU kaj se fine 
briteliro okazas, unu el tiuj steloj devus simple malaperi. Tamen, ni 
scias, ke sur la Eŭrop-Unia flago videblas 12 steloj, sed nuntempe 
estas 28 ŝtatoj tiuj kiuj aliĝis al EU. Tiel, ni povus demandi, kion 
signifas reale la steloj en la flago de la Eŭropa Unio? 



Surmura pentraĵo de la artisto Banksy en Dovero (Britio) - Februaro 2019 

Ni iru unualoke al la oficiala klarigo de la Eŭropa Unio rilate la flagon, 
tiel sur la TTT-paĝo de ĉi tiu eŭropa institucio oni povas legi jenon 
rilate la flagon: 

“La eŭropa standardo estas la simbolo kaj de la Eŭropa Unio 
kaj pli vaste de la identeco kaj unueco de la eŭropa kontinento. 
Sur la bluafono aperas cirklo-forme 12flavaj steloj. La steloj 
reprezentas la idealojn de unueco, solidareco kaj harmonio 
inter la popoloj de Eŭropo. 

La oficiala klarigo eĉ aldonas jenon: 

“La nombro de la steloj tute ne rilatas al la nombro de la ŝtatoj 
de la Eŭropa IĴnio, kvankam la cirklo ja estas simbolo de ties 
unueco. ” 

Do, laŭ ĉi tiu oficiala klarigo steloj ne rilatas al ŝtatoj, tamen oni devas 
aserti, ke oficialeco en tiu klarigo ne egalas al vereco. Ni pristudu, 
kiam aperis steloj sur la flagoj de eŭropaj institucioj el la historia 
vidpunkto. 

La du unuaj eŭropaj institucioj fondiĝis inter la jaroj 1949 (Konsilio 
de Eŭropo) kaj 1951 (Eŭropa Komunumo pri Karbo kaj Ŝtalo). Tiu 
unua, la Konsilio de Eŭropo, estas tipa intemacia organizaĵo kie aniĝis 
preskaŭ ĉiuj eŭropaj ŝtatoj, kun la celo faciligi la konsciiĝon pri eŭropa 
identeco surbaze de komunaj valoroj, tiuj ĉefaj: la defendo de la homaj 
rajtoj kaj la parlamenta demokratio. Do, ĝi verdire estis politika 
intemacia institucio. Alie, la Eŭropa Komunumo pri Karbo kaj Ŝtalo 
reale estis ekonomia intemacia organizaĵo, kies celo estis unuigi la 
produktadon de karbo kaj ŝtalo de, unuamomente, ses eŭropaj ŝtatoj. 

La standardoj de ambaŭ organizaĵoj enhavis komunan elementon: la 
flavaj steloj. 

Sur la flago de la Konsilio de Eŭropo, 

tute simila al tiu de la nuntempa 

Eŭropa Unio, aperis 12 flavaj steloj. 

Ĉu ĉi tiu nombro egalas al tiu de la 

ŝtatoj apartenantaj al Konsilio? Tute 

ne, kiam oni oficialigis en 1955 la 

flagon, tiam aniĝis al Konsilio de TT , , v ... , 

b ’ b Unua tlago de la Konsiho de Europo, 

Eŭropo 14 ŝtatoj, ne 12 (la nombro de elpensita de Arsene HEITZ, 
la steloj). oficialigita en la jaro 1955. 

Laŭ sciigo de la aŭtoro de la flago, Arsene HEITZ, la nombro 12 estas 
la tradicia simbolo de la perfekteco, de la entuto kaj la unueco. 

La aŭtoro ankaŭ informis, poste, pri la katolika origino de la standardo, 
ĉar la steloj estas similaj al tiuj aperantaj sur la bildo de la Senmakula 
Koncipiĝo de la Virgulino Maria. 


★ ★★ 
★ ★★ 


Flago de la Eŭropa Komunumo de 
la Karbo kaj Ŝtalo (EKKŜ) de la 
jaro 1951 ĝis 1973. 



Flago de la jaro 1973 ĝis 1981. 


★ ★ ★ ★ ★ 
★ ★★ ★ ★ 


De la jaro 1981 ĝis 1986. 


★ ★ ★ ★ ★ ★ 
★ ★★★★★ 


De la jaro 1986. 


Kaj pri la flago de la Eŭropa 
Komunumo de la Karbo kaj Stalo 
(EKKŜ)? Videblas sur ĝi steloj, 
unuamomente flavaj kaj post 1973 
okaze de la aliĝo de novaj ŝtatoj la 
steloj fariĝis blank-koloraj. La nigra 
koloro reprezentas karbon kaj tiu 
blua, ŝtalon. 

La komparo steloj=ŝtatoj evidentas, 
pro la fakto, ke post ĉiu nova aliĝo de 
ŝtato la standardo ricevis unu plian 
stelon. Tiel, la unua standardo de 
EKKŜ montris 6 stelojn: Germanio, 
Italio, Francio, Belgio, Nederlando 
kaj Luksemburgio. En la jaro 1973, 
okaze de la aliĝo de Britio, Irlando 
kaj Danio, la standardo ricevis 3 
novajn stelojn. 

En 1981 okaze de la aliĝo de Grekio 
nova stelo aldoniĝis al la flago kaj 
fine, en la jaro 1986, koincide al la 
eniro de Portugalio kaj Hispanio, la 
standardo enhavis 12 stelojn. 

En la jaro 1985 ŝtatoj apartenantaj al 
Eŭropaj Komunumoj, inter ili ankaŭ 
la EKKŜ, decidis adopti oficialan 
standardon. Kvankam la laŭ-leĝa 

eniro de Portugalio kaj Hispanio en la Eŭropajn komunumojn 
efektiviĝis la 1-an de januaro 1986-a, jam en junio 1985 oni subskribis 
en Lisbono kaj Madrido akordojn inter tiuj ŝtatoj kaj la Eŭropaj 
Komunumoj celantaj la aliĝon de ambaŭ ŝtatoj, do, oni povus diri, ke 
en la jaro 1985, 12 ŝtatoj estis membroj de la Eŭropaj Komunumoj, 
poste nomita Eŭropa Unio. 

Do, en la momento kiam okazis la oficialigo de la nova flago de la 
Eŭropaj Komunumoj apartenis al tiuj organizaĵoj 12 ŝtatoj kaj sendube 
jen la kialo de la ekzisto de 12 steloj sur tiu standardo. En tiu momento 
oni deklaris ankaŭ, ke okaze de eblaj postaj aliĝoj de pliaj ŝtatoj en la 
Eŭropaj Komunumoj, la steloj sur la flago ne ŝanĝiĝus. Tiel, malgraŭ 
la fakto ke pliaj novaj ŝtatoj eniris en la nuntempe nomita Eŭropa 
Unio, tiuj steloj estis senŝanĝe 12. 

Verdire, oni povus diskuti ĉu la flago de Eŭropa Unio estis nova aŭ ne, 
pro la fakto, ke oni decidis adopti standardon jam ekzistanta, tiu de la 
Konsilio de Eŭropo. Tamen oni ne povas admisii, ke la originoj de 
ambaŭ flagoj, se paroli pri nombro de steloj, estas identaj. Tiel, la 12 
steloj de la flago de la Konsilio de Eŭropo mencias la perfektecon kaj 
harmonion de la nombro 12 rilate la eŭropajn popolojn, tamen la 12 
steloj de la flago de la Eŭropa Unio reprezentas la ŝtatojn membrojn 
de la Eŭropa Komunumo en la jaro 1985, kiam la standardo oficialiĝis. 
Kaj ĉi ĉio spite al la oficialaj sciigoj de la Eŭropa Unio, kiuj ankoraŭ 
asertas, ke tiuj 12 steloj reprezentas neniun ŝtaton. 


Notu la novan adreson de nia revuo: 
cordoba@esperanto.ac 

Flagoj sur la Luno 

Ĉi-jare, kiam oni memoras la 50- 
an datrevenon de la alveno de la 
homo en la lunon, ni devas elstari 
la plej memoratan momenton 
dum tiu okazintaĵo, tio estas la 
starigo de flago sur nia satelito 
fare de usonaj astronaŭtoj. 
Unuamomente, kiam oni planis 
detale la vojaĝon, oni diskutis pri 
kiu flago devus flirti sur la luno. 
Kelkaj monatoj antaŭe la usona 
Prezidanto R. Nixon deklaris, ke 
la spaca esplorado estis 
“aventuro de latuta homaro ”,do 
oni pripensis tiam la eblon starigi flagon reprezentanta la tutan 
homaron, tio estas, la flago de Unuiĝintaj Nacioj. Tamen, post debato 
de la Komitato de Simbolaj Agadoj, speciala grupo kreita de la usona 
spaca agenco NASA, oni decidis, ke devus esti la usona flago tiu 
starigota sur nia satelito, pro la fakto, ke temis pri projekto pagita de 
ĉi tiu ŝtato. Tiu akto povus esti komprenata kiel kontraŭa al la 
Internacia Traktato pri la Ekstera Spaco, subskribita en la jaro 1967, 
ties artikolaro malebligas la alpropiĝon de satelitoj aŭ planedoj fare de 
kelka ŝtato. Por eviti ĉi tiun miskomprenon tuj apud la flago sur la 
luno, oni fiksis tabulon kun la jena teksto: 

“Ni venis kun pacaj intencoj je la nomo de la tuta homaro 



La usona astronaŭto Buzz Aldrin 
respekteme stariĝas antaŭ la flago 
la 21-an de julio 1969. 

La unua solvenda problemo de la 
respondeculoj de la Komitato de 
Simbolaj Agadoj de NASA estis 
kiamaniere starigi videblan flagon, 
tio estas flirtanta, ene de loko sen 
atmosfero, do sen vento. Cele al 
tio, oni konstruis specialan stangon 
kun du ĉefaj elementoj. La unua 
estis tipa flanka masto kaj la alia 
temis pri masto kiu troviĝis en la 
supra parto. La usona standardo 
devus esti fiksita sur ambaŭ stangoj, 
tiel oni povus atingi vidi flagon 
konstante flirtanta sur la luno. 

Ĉi tiu flirtado de la standardo, ĉe loko kie ne ekzistas vento, estas unu 
el argumentoj diskonigitaj de la konspiraj teoriuloj por refuti la ideon, 
ke la astronaŭtoj sukcese atingis nian sateliton. Laŭ deklaro de la 
unuaj astronaŭtoj la flanka masto misfŭnkciis kaj iomete kliniĝis, tio 
provokis la aperon de ĉifoj sur la flago kaj jen la impreso, ke la 
standardo reale flirtas, tio estas tute ne-ebla ene de sen-atmosfera loko. 

Ĉu estas eble vidi ankoraŭ tiun unuan flagon sur la luno? Ne, jen tio 
kio okazis. La astronaŭtoj ne sufiĉe profunde enbatis tiun flagon kaj 
tiel, post la ekflugo de la lun-modulo revene en la Teron, la gasoj 
elĵetitaj faligis la flagon. 

Post tiu unua flago sur la luno, en la jaro 1969, aliaj 6 pliaj alvenis en 
nian sateliton, unu po ĉiu misio de la projekto Apolo. Eĉ ne la plej 
potenca teleskopo kapablas vidi objekton malpli grandan ol 2 metroj 
sur la luno. Do, reale, neniu el tiuj flagoj estas videblaj el nia planedo. 
Tamen, la navo LRO lanĉita en la jaro 2009 por priesplori la surfacon 
de nia satelito, kapablis registri tute klare la standardojn starigitajn de 
la Apolo 12, 16 kaj 17. 




Specialan stangon oni konstruis 
por starigi la standardon sur la 
luno. 

Laŭ la bildoj havigitaj de tiu esploranta navo, la koloroj de la flagoj 
estas tute palaj pro la intensa ultraviola radiado ricevata en la luna 
surfaco. 



Astronaŭto antaŭ la usona flago en la jaro 1971, dum la vojaĝo de la 
Apolo 15. Videblas ankaŭ la lun-modulo kaj speciala luna ĉiaterena vehiklo. 


VENTO estas la sola revuo en esperanto kiu 
pritraktas flagosciencajn aferojn. 
Kunlaboru kun ni ! 

Esperanto kaj la maraj signal-flagoj 


En antaŭaj jarcentoj, kiam ne ekzistis radia komunikado inter ŝipoj en 
la maro, la sola ebleco starigi komunikadon estis la uzo de divers- 
koloraj flagoj, ĉu pendumitaj en la masto, ĉu uzataj de signal-flagetoj 
reprezentantaj la literojn. Nuntempe, kiam la uzado de radio-aparatoj 
ĉe ŝipoj estas tute deviga en ĉiuj maroj kaj oceanoj, la uzo de tiuj 
signal-flagoj ŝajnas esti ne-utila, tamennuntempe ĉiuj ŝipoj, militaj kaj 
civilaj, uzas ilin, por vida longdistanca interkompreniĝado. 

La nuntempajn signalflagojn oni difinis en la jaro 1931 de la Internacia 
Mara Organizo. Ili konsistas el 40 flagoj, el kiuj 26 reprezentas 
literojn, 10 numeralojn, 1 flago estas konfirmiga kaj 3 ripetigaj. 
Krome, la literaj flagoj, flirtantaj sole aŭ kunigitaj, havas specifajn 
signifojn. Tiel la flago reprezentanta la literon C sciigas “jes”; la 
litero V: “mi petas vian helpon la literoj CP: “mi helpos vin ktp. 



Litero L Litero A Litero W Litero J 

Haltigu vian ŝipon Sukakvisto troviĝas Mi bezonas Oni transportas 

tuj apude kuraciston danĝerajn varojn kaj 

okazis bruligo. 

Ne alproksimiĝu. 

Kiel dirite, ekzistas 26 flagoj reprezentantaj la literojn, tamen tiuj 
literoj apartenas al la angla-lingva alfabeto, do, oni ne povas uzi 

~ O 

vortojn kun literoj kiel N, A, D, b kaj multaj aliaj. Kompreneble, 

/V /V /V /\ /V w 

ankaŭ ne la esperantaj literoj C, G, H, J, S kaj U, tio estas la 
supersignitaj literoj de nia internacia lingvo. 

Tamen, ĉu vere ne estus eble montri esperantlingvan mesaĝon pere de 
signal-flagoj sur ŝipo? Jes! Oni ne scias kiam aperis jena propono, 
sed ĝi estas tute akceptita de tiuj esperantistoj kiuj fakis pri maristaj 
aferoj. Temas pri la anstataŭigo de la blanka aŭ flava parto de flago 
reprezentanta literon sen ĉapelo, pere de la verda koloro. Tiel, oni 
montras la ĉapeligitan literon. 

Ni vidu: 


Oficialai Flagoi 


Proponatai Flagoi en Esperanto 

Lastaj informoj pri standardoj 



Nova flago de Martiniko 


La registaro de Martiniko, franca insulo en la Kariba Maro, proponis 
pasint-jare publikan konkuron por elekti novan flagon. Ĝis tiam oni 
uzis flagon kreitan en la jaro 1766, sed neniam tute oficiala. Tiu 
standardo montris tipan serpenton de tiu insulo. Tamen, el la historia 
vid-punkto tiu flago estis uzita de sklavo-ŝipoj dum la 18-a jarcento. 

La nova flago aperigas konkon ( strombus ), uzata de la indiĝenoj de la 
insulo, kaj de la tuta Kariba Maro, kiel komunikilo . Cirkaŭ ĝi troviĝas 
34 steloj, reprezentantaj la 34 urbojn de la insulo. Krome, la flago 
dividiĝas laŭ 8 okonoj, kiuj simbolas tiujn 8 lingvojn parolatajn en 
Martiniko dum ties historio. La ĉefaj koloroj de la flago estas la blua, 
tio estas la maro, kaj la verda, memoriganta la abundajn kaj riĉajn 
vegetaĵojn de la insulo. 

Flago por la vegana movado 


En la jaro 2017 elpensiĝis la flago de la vegana movado, kreita de Gad. 
V. HAKIMI. Ĝi estas nomata la trikolora V-flago. Laŭ ties aŭtoro, la 
mesaĝo proponata de ĉi tiu standardo estas la ideo, ke homoj kaj bestoj 
estas tute similaj, samtempe, ĝi estas am-deklaro al la tero kaj ties 
plibonigo kaj purigado sub ĉiaj vid-punktoj. 

Jen la klarigo de la simboloj uzataj laŭ la aŭtoro: 

- La blanka koloro reprezentas la lumon, la bonecon, la sukceson 
kaj la ekigon de ĉi tiuj ideoj. 

- La verda estas la koloro de la vivo, de la Naturo, de la energio 
kaj la Harmonio. 

Tiu blua parto reprezentas la ĉielon kaj la maron, la fidon kaj 
la verecon. 

Meze troviĝas blank-kolora litero V. 

Historio de la Meksikaj Standardoj 


Post deko da jaroj en lukto kontraŭ Hispanio, Meksikio fine 
sendependiĝis en la jaro 1821. La tiama “Nova Hispanio” fariĝis la 
“Meksika Imperio”, kelkjara katolika regnolando kiu fme fariĝis 
federala respubliko en la jaro 1823. Agustrn de Iturbide proponis tri 
kolorojn por la flago de la nova ŝtato, tiam imperio, tio estis, la koloroj 
verda, blanka kaj ruĝa kaj meze de ili troviĝus aglo. La nova standardo 
oficialiĝis la 2an de novembro 1821 kaj ĝi daŭriĝis ĝis la fino de la 
meksika imperio en la jaro 1823. En la komenco la signifo de tiuj 
koloroj estis jenaj: 

Verda koloro: la sendependiĝo. 

Blanka koloro: la katolika fido. 

Ruĝa koloro: la unuiĝo inter Ameriko kaj Eŭropo. 



Flago de la Meksika Imperio 1821-1823 


Kiel dirite meze troviĝis aglo, sed ĝi estis tute malsimila al tiu aperanta 
nuntempe. 

Tiuj koloroj jam estis uzataj en la armeo de la “Tri garantioj”, kiu 
sukcese luktis kontraŭ Hispanio sub la gvidado de Iturbide, la signifoj 
de la koloroj aperantaj sur la standardo de tiu armeo, bazo de la 
meksika flago, estis tute similaj al tiu poste oficialigita de la Meksika 
Imperio. 




Standardo de la Armeo de la Tri Garantioj kiu sukcese luktis favore al la 
sendependiĝo de Meksikio. Gi estas la bazo de la meksika flago. 

En la jaro 1823 la Imperio malaperis kaj naskiĝis federala respubliko, 
tiam la aglo perdis sian kronon kaj aperis sub ĝi krono farita el oliv- 
arbo kaj laŭro kiu hodiaŭ ankoraŭ troviĝas sur la nacia flago. 



Post la malapero de la Meksika Imperio 
la aglo perdis sian antaŭan kronon 

Rilate la blazonon, la simbolo de la aglo kaptanta serpenton apartenas 
al la Naŭatla kulturo kaj ĝi rilatas al la fondiĝo de la urbo Tenoĉitlano. 

Laŭ azteka legendo, la meŝikaj indiĝenoj migris el Aztlano, ĝis loko 
kie ili trovis aglon vorantan serpenton sur nopalo. Temis pri la 
reenkamiĝon de la dio Huitzilopochtili, ĝi montris la plej taŭgan lokon 
por fondi imponan urbon. 

La unua standardo kie aperis ĉi tiu sceno estis la tiel nomata: Flago de 
Morelos, kreita de la ĝeneralo Jose Maria Morelos y Pavon (1765- 
1815). 


^ \ C. TR / 





Standardo de Morelos. En la latina lingvo aperas jena teksto: 

Oculis et ungibus ceque victrix (Per okuloj kaj ungoj same triumfa). 

En la jaro 1861, post tri-jara milito inter konservativuloj kaj liberuloj, 
kiu kaŭzis la elĉerpiĝon de la nacia riĉeco, la meksika registaro decidis 
prokrastigi la pagon de la intemaciaj ŝuldoj. Britio, Francio kaj 
Hispanio, ĉefaj kreditoroj, decidis milite interveni en Meksikion kaj 
do, en la jaro 1862 tmpoj de tiuj tri ŝtatoj elŝipiĝis en la Haveno 
Veracmz. Post konversacioj kun la meksika registaro Hispanio kaj 
Britio decidis revenigi siajn trupojn, tamen ne agis same Francio, kies 
ĉefa celo estis krei regnolandon en Meksikion sub ĝia protekto kaj 
helpi poste la usonajn konfederacianojn luktantaj en la civila usona 
milito. 

Naskiĝis tiam la dua meksika imperio, kies imperiestro estis la aŭstria 
Maksimiliano de Habsburgo, al kiu la meksikaj politikistoj oferis la 
estron de tiu nova regnolando. 



Standardo kaj blazono de la 2-a Meksika Imperio (1864-1867) 


Oni uzis oficiale novan flagon, simila al tiu antaŭe uzata laŭ la formo 
kaj koloroj, tamen la blazono estis malsimila. Cirkaŭ la tradicia aglo 
kaj serpento, imperia krono lokiĝis sur la blazono kaj flanke du grifoj, 
mitologiaj bestoj duone leono kaj aglo. La mortpafo de Maksimiliano 
de Habsburgo metis finan punkton al tiu dua meksika imperio kaj la 
antaŭan flagon oni ekuzis denove. 

En la jaro 1916, dum la estro de Venustiano Carranza, la blazono 
ŝanĝiĝis. 

Oni ekuzis tiam la bildon de la aglo kaj la serpento laŭ la originalaj 
kodeksoj de la naŭatla kulturo, tio estas rigardata profile kaj haltigita 
sub nopalo, meksika kakto-arbo. 



En la jaro 1934 la blazono iomete ŝanĝiĝis 

En la jaro 1968, okaze de la Olimpikaj Ludoj okazantaj en Meksik- 
urbo pliaj detaloj aldoniĝis al la blazono, sed esence la flago restis tute 
simila. Nur ŝanĝis la signifo de la koloroj uzataj en la flago, kiu 
nuntempe montras jenajn ideojn: 

Verda koloro: espero. 

Blanka koloro: Unuiĝo. 

Ruĝa koloro: la sango verŝita el la herooj dum la sendependiĝo. 






Impona meksika flago en la Placo Zocalo. Urbo Meksiko 


La fotografaĵo de niaj legantoj 



Ne oftas la ebloj vidi la andoran flagon ekster tiu malgranda kunprinc- 
lando meze de la Pirenea Montaro. Jen la standardo de Andoro ĉe ties 
ambasadejo en Madrido (Hispanio). 

Fotis: JoseMaria Rodriguez Hernandez■ Majo 2019. 

La Flago de Skotlando kaj la Standardo de 
Douglas 


Flago de Skotlando.- 

La kialon de la koloroj kaj de la formo de la flago eksplikas legendo. 
Laŭ ĝi, Angus la 2-a, reĝo de la piktoj, dum sia lukto kontraŭ la angla 
armeo, aperis antaŭ li Sankta Andreo kaj al li venkon promesis. Post 
la rekomenciĝo de la batalo, aperis en la blua ĉielo grandega blanka 
kruco de nuboj, kaj tuj poste okazis la venko de la piktoj, tiel atingis 
Skotlando sian sendependiĝon kiel reĝlandon. 



Pro tio, la skota flago estas tiel farita. Ankaŭ estas rimarkinda la fakto, 
ke tia kruco nomiĝas “Kruco de Sankta Andreo”; ĝi estas uzata en 
multaj flagoj, kiel la standardo de Nova Skotlando, i.a. 

Ĉi tiu versio ankaŭ estis kaj kelkfoje estas uzata, malgraŭ tio, ke uzi 
ĝin estas teĥnike kontraŭleĝa se vi estas en la skota reĝolando, laŭ 
antikva leĝo el la 17-a jarcento. 

Oni vidas ĉi tiun standardon dum sportaj eventoj, tamen ĝia ĉefa uzado 
estas en la reĝa kortego. 


Ĉu hela aŭ malhela blua? 


Ekde la kreado de la origina flago, la registaro uzis ambaŭ, nur ŝanĝis 
pro maldisponebleco de la tinkturo. Ĉiaokaze, la origina estas hela, 
tamen la nuna estas malhela. Tre simila kaj malhel-blua flago estas 
tiu de Tenerifo, en la Kanaria Insularo en Hispanio, sed la origino estas 
tre malsama: la “oficiala origino” de la standardo de Tenerifo klarigas, 
ke la flago nur estas tiu de la mara provinco, kaj en la internacia mara 
flaga alfabeto ĝi simple signifas “M”. Sed ekzistas ankaŭ legendo, 
kiu rakontas, ke la registaro tiama apartenis al la Granda Skota Masona 
Loĝio, kaj por omaĝi la skotan flagon, ili akceptis ĝin. Alia legendo 
asertas, ke la flago estis akceptita por prifesti la bravecon de la skotaj 
soldatoj dum la batalo de Sankta Kruco de Tenerifo en la jaro 1797. 



Standardo de la kavaliro Douglas.- 

Sir James Douglas estis kavaliro, kiu kuraĝe batalis kontraŭ la maŭroj. 
La 25-an de aŭgusto de la jaro 1330, la koro de la kavaliro Sir James 
Douglas ĉesis bati pro la atako de la nazarianoj. Laŭ la legendo, antaŭ 
la forpaso, li ekkris: “Antaŭen, kuraĝa koro -Brave Heart-, kien vi iras, 
vi venkos, kaj Douglas sekvos vin aŭ li mortos survoje! ” La menciita 
kavaliro havis jenan blazonon: 

★ ★★ 


Tamen, post la legenda morto de Douglas, oni aldonis al la blazono 
koron kaj kronon, ĉar kiam li mortis, li kunportis la enbalzamigitan 
koron de la reĝo Roberto Bruso, pendita de lia kolo en malgranda 
skatolo el arĝento. 



La morto de la skota kavaliro Sir James Douglas en la sud-hispana vilaĝo 
Teba, dum lukto kontraŭ la maŭroj kiam li pilgrimis al Jerusalemo por 
lasi tien la koron de laĵus forpasinta koro de la skota reĝo, ĉiujare estas 
memorata en Teba, temas pri la Douglas ’ Days (Douglas-tagoj). 


Alejandro Burgos Escalante kaj Juan Diaz Casado 

Vortoj pri Flagoscienco 



Por ampleksigi la vortprovizon de ĉiuj legantoj, mi verkos ilustritan 
artikolon, kiu aperos en ĉiuj numeroj (aŭ almenaŭ tion mi ja celas). 
Jen la unuaj kvin vortoj: 


FLAGO: peco de stamino, de kiu unu flanko estas fiskita al ŝnuro, kaj 
kiun oni povas hisi kaj malhisi; nacia flago (kun la naciaj koloroj, 
kutime hisata ĉe la posta stango aŭ masto). 



Flago de la esperanto-movado 

HISI [tr.]: suprentiri per ŝnuro. Ekzemple: hisi kaj malhisi flagon. 



BLAZONO: tuto de la insignoj, devizoj kaj ornamoj, kiuj konsistigas 
la simbolan kaj distingan signon de homo, familio, korporacio, urbo, 
regno. 



Blazono de Castro Urdiales (Hispanio) 

/ FLAGOSCIENCO: help-scienco de 
historioscienco, okupiĝanta pri flagoj, standardoj kaj similaj insignoj. 
La vorto veksilologio venas el latina vorto vexillum / ŭeksillum (flago, 
standardo); kaj la finaĵo -logio venas el la antikva greka - Xoyia / logia 
(studado). 



Internacia simbolo akceptita de 
la veksilologiaj asocioj 


SIGNALFLAGO: Ĉiu flago de la Intemacia Signalaro, per kiu oni 
povas litemmi optikajn mesaĝojn. Signalflagoj estis en antaŭaj tempoj 
la maniero por komuniki iner la ŝipoj, ĉi tiu komunikado estas uzata 
sed tamen grandparte forpelita de pli modemaj komunikiloj, speciale 
de la radiokomunikado. 



Signalflago uzata por sciigi: 

“Mi transportas danĝerajn materiojn 


Jiŝ 


Alejandro Burgos Escalante 


NOTO: difinoj estas el vortaro.net kaj bildoj estas el Vikipedio. 

La Angulo de la Blazonoj 



Ne oftas blazonoj sur la flagoj de 
la afrikaj ŝtatoj, malgraŭ la fakto, 
ke kelkaj blazonoj en tiu 
kontinento estas verebelegaj. Unu 
el la afrikaj landoj kiu ja aperigas 
sian nacian blazonon meze de sia 
standardo estas Ekvatora Gvineo. 

Ĉi tiu ŝtato troviĝas ĉe la Gvinea 
Golfo kaj ĝia nacia teritorio 
konsistas el regiono en la afrika 
kontinento kaj insularo apud ĝi. 


Ekvatora Gvineo estis hispana kolonio ĝis la jaro 1968, la kulturo kaj 
lingvo hispana klare videblas en la blazono, jen ĝi: 

Videblas ceibo, tradicia arbo kiu ankaŭ aperis sur la blazono de la 
teritorio kiam ĝi estis hispana kolonio. Ceibo estas arbo kiu povas 
atingi ĝis 70 metrojn alte, tiu aperanta sur la blazono montras sian 
altecon. Oficiale la arbo reprezentas la pakton subskribitan de la 
enloĝantoj de la teritorio kaj la hispana metropolo por certigi siatempe 
la sendependiĝon de Ekvatora Gvineo. 

Super la arbo troviĝas ses steloj, ili reprezentas la regionojn de la ŝtato: 
la kontinenta regiono kaj la insuloj Bjoko, Annobono, Korisko, 
Granda Elobejo kaj Malgranda Elobejo. 

Unu el la plej okulfrapaj faktoj de tiu stelaro estas, ke ili estas 6-pintaj, 
anstataŭ la pli intemacia uzado de 5-pintaj steloj, kial? Nu, kiel dirite 
Ekvatora Gvineo estis hispana kolonio ĝis la jaro 1968, en la hispana 
tradicio la steloj uzitaj en blazonoj kaj flagoj estas preskaŭ ĉiam ses- 
pintaj. 

Unuidad, Paz y Justicia. (Unueco, Paco kaj Justeco). 


Mallongaj Informoj pri la Asocio V.E.N.T.O. 


Ni petas vian kunlaboron ! Ni serĉas la verkon “Heraldiko 
kaj Veksilologio: Terminaro en Esperanto”. La aŭtoro estas Jaroslav 
KLEMENT, eldonita de Ĉeske Budejovice, loka grupo de ĈEA, en la 
jaro 1973. Se vi havas ĉi tiun verkon, eĉ fotokopie, bv. kontakti kun 
nia revuo. 


P* 


Notu la novan adreson de nia revuo. Ekde ĉi tiu 3-a numero 
ĝi estas: cordoba@esperanto.ac La adreso estis afable havigita de 
Andaluzia Esperanto-Unuiĝo. La poŝta adreso daŭras esti valida ĉi 
tiu: Revuo VENTO. Apartado de Correos 3142. E-14080 Cordoba 
(Hispanio). Artikoloj, kritikoj kaj kiu ajn kunlaboro estos ĉiam 
bonvena, kondiĉojn por aperigo de artikoloj vi povos legi sur la 
sekvanta paĝo. 



Memoru, ke V.E.N.T.O. (Veksilologia EsperaNtista 


Tutmonda Organizo) deziras esti la faka asocio de Esperanto-Movado 
rilatanta al flagoscienco. La aliĝo al la asocio estas tute senpaga. 
Estontece, se oni atingas sufiĉan nombron da aliĝintoj, ni petos nian 
eniron en UEA-n kiel fakan asocion. Por aliĝi vi nur devas sendi 
mesaĝon tiu-sence al nia adreso: cordoba@esperanto.ac 







Kiel kunlabori kun VENTO: 

• Estas bonvenaj ĉiuj kontribuaĵoj al nia revuo. Se vi interesiĝas pri 
veksilologio, ne hezitu sendi al ni artikolojn, informojn, desegnaĵojn, 
ktp. La kontribuaĵoj nepre devas esti verkitaj en la internacia lingvo 
Esperanto kaj temi pri veksilologiaj aferoj. Se temas pri blazonoj aŭ 
ĝenerale pri heraldiko, ili devas aperi ankaŭ ene de standardo por tiel 
konsideri, ke ĝi ankaŭ rilatas al veksilologio. 

• Sur ĉiu numero ni aperigos unu aŭ kelkajn fotografaĵojn senditajn de 
niaj legantoj. Ĉi tiuj fotografaĵoj devas esti originalaj, tio estas, ne 
povas esti prenitaj el interretaj paĝoj. Sur tiuj fotografaĵoj devas 
aperi flago(j). La sendanto devas sciigi pri la loko, kaj se eble ankaŭ 
pri la dato de la fotografaĵo. 

• Okaze de la sendo de artikolo aŭ informoj, la aŭtoro devas eviti fari 
favorajn aŭ mal-favorajn politikajn komentojn pri la ŝtato, 
komunumo, regiono aŭ asocio de la flago. Nia revuo estas tute 
neŭtrala rilate politikajn aferojn aŭ movadojn. 

• La revuo estas tute senpaga, do pro la sendo de kontribuaĵo oni 
ricevas neniun kontraŭpagon. Kompreneble la aŭtoro rajtas aperigi 
siajn personajn datumojn sur la artikolo. 














